མཛད་བརྒྱ་དཔག་བསམ་འཁྲི་ཤིང༌།
༈ གང་གི་སྐབས་གསུམ་དབང་ཕྱུག་ལ་ཡང་བརྩེ་བ་དང་ལྡན་པའི། །མིག་ནི་ཞི་བ་མིན་པའི་
།ཆེན་པོ་དེ་དག་རྣམས་ཀྱི་མཐུ་ནི་ཆེར་འོས་ཆེན་པོ་ཉིད། །
ཞི་བྱེད་ལ་དཔའ་ལྟུང་བྱེད་པ།
དགེ་མཚན་གྱིས་ནི་རྩེ་མོ་ཤིན་ཏུ་མཐོ་བ་དག་ཏུ་འཛེགས། །བརྒྱ་བྱིན་མདུན་སར་འཁོད་པ་
སྔོན། །མཐོ་རིས་ནས་ལྷུང་མཚན་ཉིད་ཀྱིས། །རེག་ཅིང་སེང་གེའི་གདན་སྟེང་དུ། །དགའ་ང་
རབ་ཏུ་ཐོབ་མ་གྱུར། ། དེ་ཡི་མགོ་ལ་མནྡ་རའི། །ཕྲེང་བ་གསེང་ལྡན་མཛེས་པ་ནི། །བསོད་
ནམས་མ་ཡིན་བསྒྲིབས་པ་ཡིས། །ལང་ཚོའི་དཔལ་བཞིན་ཉམས་པར་གྱུར། །དེ་ཡི་ཐིག་ལེ་
གྲགས་པ་ལྟར། །དཀར་ལ་ཉམས་པར་བྱ་བའི་སླད། །རྔུལ་གྱི་ཆུ་ཐིགས་གསར་པ་ཡིས། །ངན་
སྨྲས་བཞིན་དུ་གནས་དག་བྱས། །དེ་ནི་སེམས་ནི་བསམས་པ་ལ། །ཆགས་ཤིང་ལྷུང་ལ་ཉེ་གྱུར་
པ། །དེ་ཡི་བསྟན་པ་ཕྲག་དོག་གིས། །ཁྲོས་བཞིན་རབ་ཏུ་རིང་པར་སོང༌། །མྱ་ངན་ཡོངས་
འདྲིས་དེ་མཐོང་ནས། །འཇིགས་པའི་སྡེ་སོགས་ཀྱིས་སྨྲས་པ། །ལྟུང་བ་དག་ལ་ཉེ་བ་འདིར། །
རྟེན་ནི་རབ་ཏུ་བསམ་པར་མཛོད། །འཇིག་རྟེན་རྣམས་ལ་རྒུད་པ་ཡིས། །བགོམ་བྱ་མིན་པ་
མེད་ཅེས་དེས། །གང་ཞིག་ཉོན་མོངས་ཐིགས་པ་འདི། །འགྲོ་བའི་བདག་པོ་ཁྱོད་ལ་ཡང་།
ངེས་པར་རྣམ་ཀུན་ཕྱིར་ཕྱོགས་པས། །འབད་པ་ཡིས་ནི་བཙལ་བཙལ་ནས། །ལྟུང་བ་ཡོན་
ཏན་ལ་སྲེད་ཅིང་། །ཆེན་པོ་རྣམས་དང་འགྲོགས་པར་འདོད། །ཁྱབ་བདག་རང་ཉིད་འཛམ་
གླིང་དུ། ། རེ་ཞིག་བོབས་ལ་ཁྱོད་ཀྱིས་ནི། །རྒུད་པ་བསྲུང་བར་བཟོད་པ་ཡི། ། དགེ་སྦྱོང་
འགའ་ཞིག་བསྩལ་བར་མཛོད། །གང་དག་དགེ་བས་བགྲོད་བྱེད་ཅིང་། །དགེ་བ་ཉིད་ཀྱིས་
སྦྱོར་བྱེད་པ། །དགེ་སྦྱོང་མཐུ་ནི་རྒྱ་ཆེ་ཞིང་། །ཁྱད་པར་འཕགས་པ་གྲགས་པ་ཐོས། །ཞེས་པ་
དགའ་མའི་ཚིག་ཐོས་ནས། །དེ་བཞིན་ཞེས་སྨྲ་ལྷ་ཡི་བདག ། ས་ལ་མངོན་ཕྱོགས་ཉོན་མོངས་
ནི། །འཇིལ་བ་དགེ་སློང་རྣམས་ལ་དྲིས། །བརྒྱ་བྱིན་གྱིས་ནི་དྲིས་ཙམ་གྱིས། །མཐུ་ཡིས་མངོན་
ཁེངས་དེ་དག་གིས། ། ཐལ་མོ་སྦྱར་བྱས་དེ་ཉིད་ལ། །ཕྱག་བཙལ་བཞིན་རས་བཏུད་པར་
གྱུར། །གང་ཞིག་བདག་ཉིད་ལ་འདུད་པ། །དེ་ཡི་ཇི་ལྟར་སྲུང་བྱེད་འགྱུར། །ཞེས་བསམས་ལྷ་
ཡི་བདག་པོ་ནི། ། རེ་བ་ཉམས་པས་རང་གནས་སོང་། །དེ་ནས་དེ་ཡི་བདེ་གཤེགས་ནི། །
མཆོག་གི་བདུད་རྩི་ཐོབ་ཤེས་ནས། །ལྟུང་བ་རབ་ཏུ་ཉེ་བ་ནི། །ཡོངས་སུ་སྐྱོབ་པ་དག་ ཏུ་
བསམས། །དེ་ནས་དེ་ནི་རྗེས་འབྲང་བཅས། །དབང་པོའི་ཕྲེང་བའི་ཕུག་ནང་ན། །དེ་བཞིན་
གཤེགས་པ་མེ་ཁམས་ལ། །སྙོམས་ཞུགས་གནས་པ་ལྟ་རུ་སོང༌། །དེ་ནས་བདེ་སོགས་བདག་ངོ་་
དེས། །འཕྲལ་ལ་ཕུག་དང་ཉེ་བར་ཕྱིན། །ཟུར་ཕུད་ལྔ་པ་ཞེས་པ་ཡི། །དྲི་ཟའི་བུ་ལ་གུས་པས་
སྨྲ། །དེ་བཞིན་གཤེགས་པ་བཅོམ་ལྡན་འདས། །མེ་ཡི་ཁམས་ལ་སྙོམས་ཞུགས་པ། །ཁྱོད་ནི་
རང་གི་སྒྱུ་རྩལ་ལ། །མཁས་པས་རྟོགས་པ་བྱ་བར་འོས། །གང་ཞིག་དུས་མིན་ ཉེར་ བགྲོད་
།
370

ཨལ་འ
་བརྒྱད་པ། བརྒྱ་བྱིན་ལྟུང་བའི་རྟོགས་པ་བརྗོད་པ།
དང་། ། མ་བརྗོད་པར་ནི་ནང་འཇུག་དང་། །བསམ་པ་ཤེས་པ་མིན་པ་དེ། །དམ་པ་རྣམས་
ཀྱིས་སྨད་པའི་གནས། །ཞེས་བརྗོད་ལྷ་ཡི་རྒྱལ་པོ་ཡིས། །བློ་གྲོས་ལྡན་པ་དྲི་ཟའི་བུ། །བཻ་ཌཱུརྻ་
ཡི་དབྱུག་པ་ཅན། །རྒྱུད་མང་སྒྲ་སྙན་ལེན་དུ་བཅུག ། རང་བཞིན་གྱིས་སྙན་ཡིད་དུ་འོང་། །
བསྟོད་དབྱངས་དགའ་བ་དང་བཅས་པས། །དེ་ཡིས་རྒྱལ་བ་སད་བྱས་ཏེ། །འཕྲོག་བྱེད་ལྟ་
བའི་གོ་སྐབས་ཕྱེ། །དེ་ནས་ལྷ་དང་བཅས་པ་ཡི། །མཆོད་སྦྱིན་བརྒྱ་པ་རབ་ཞུགས་ཏེ། །རབ་
ཞིའི་བདུད་རྩིའི་ཆར་འབེབས་པ། །དགའ་བ་སྐྱེད་བྱེད་བདེ་གཤེགས་བལྟས། །ཕྱག་འཚལ་
རབ་ཏུ་བཏུད་པ་དེས། །མགོ་ཡི་མནྡ་ར་བའི་གོས། །སྟོན་པའི་ཞབས་ཀྱི་སེན་མོ་ཡི། །མེ་ལོང་
དག་ནི་རབ་ཏུ་ཕྱིས། །དེ་ནས་རབ་ཞུགས་དེ་ལ་ནི། །གང་གིས་བདེན་པ་མཐོང་བ་ལ། །ཆོས་
ཀྱི་མིག་ནི་འབྱུང་གྱུར་པའི། ་བཀའ་དྲིན་རྒྱས་པ་དེ་ཡིས་མཛད། །ཡོངས་ལྟུང་དེ་ཡི་འཕྲལ་ལ་
ནི། །རང་གི་སྟན་ཉིད་ཐོབ་པར་གྱུར། །བསོད་ནམས་མཐུ་ནི་དེ་དག་གིས་ །ལྟུང་བའི་མཚན་
ཉིད་རབ་ཏུ་ཞི། ། ཇི་སྲིད་འཚོ་བར་བདེ་བར་གཤེགས། །སྐྱབས་འོས་དེ་ལ་སྐྱབས་སུ་སོང༌། །
བདག་ནི་རབ་ཐར་ཅེས་བརྗོད་ནས། །དེ་ལ་ཞུས་ནས་མཐོ་རིས་སོང་། །ཏུམ་བུ་ར་ཡི་བུ་མོ་
མཛེས། །ཟུར་ཕུད་ལྔ་པ་ལ་དེས་བྱིན། །དམ་པ་རྣམས་ནི་ཕན་པའི་ཆ། །བུ་ལོན་བཞིན་དུ་
སེམས་པར་བྱེད། །དགེ་བ་ཐོབ་པས་བརྒྱ་བྱིན་ནི། །གསར་དུ་འཁྲུངས་པས་ཡ་མཚན་པ། །
དགེ་སློང་གིས་དྲིས་བཅོམ་ལྡན་འདས། །ཐམས་ཅད་མཁྱེན་པས་དེར་གསུངས་པ། །གྲོང་ཁྱེར་
མཛེས་ལྡན་དག་ཏུ་སྔོན། ། ས་ཡི་བདག་པོ་བསྐལ་བཟང་
་གིས། །སྟོན་པ་ལོག་པར་དད་སེལ་
བྱི། །སྐུ་ཡི་མཆོད་རྟེན་རབ་ཏུ་བྱས། །དེ་ཡི་བསོད་ནམས་སྨོན་ལམ་རྫོགས་ལྡན་པས། །རྒྱལ་
པོ་དེས་ནི་ལྷ་ཡི་དབང་ཉིད་ཐོབ། །འབྱོར་པའི་ཆོས་ཀྱིས་བཅིངས་ཞེས་གསུངས་ནས་ནི། །
བཅོམ་ལྡན་གསུང་ནི་རབ་ཏུ་ཞི་བར་གྱུར། ། ། །
ཞེས་པ་དགེ་ བའི་དབང་པོས་བྱས་པའི་བྱང་ཆུབ་སེམས་དཔའི་རྟོགས་པ་བརྗོད་པ་་
དཔག་བསམ་གྱི་འཁྲི་ཤིང་ལས་བརྒྱ་བྱིན་ལྟུང་བའི་རྟོགས་པ་བརྗོད་པའི་ཡལ་འདབ་སྟེ་བདུན་
ཅུ་རྩ་བརྒྱུད་པའོ། ། ། །
371